
	AJUNTAMENT DE COLLBATÓ
	

	
             (Baix Llobregat)

               Barcelona     
	



2018
REGLAMENT REGULADOR DEL CONSELL MUNICIPAL DE TERRITORI I SOSTENIBILITAT
PREÀMBUL

L’any 2001 l’Ajuntament de Collbató va elaborar la Auditoria Mediambiental de Collbató (L’Auditoria).

Aquesta Auditoria consta d’una Anàlisi i una Diagnosi ambientals detallades del municipi i d’un Pla d’Acció Ambiental (PAA).

Aquest PAA es concep com un document que defineix les estratègies i programes ambientals de Collbató establint les accions i projectes a desenvolupar.

El dia 21.11.2003 el Ple de l’Ajuntament va aprovar la Declaració Ambiental de Collbató, assumint el contingut del PAA.

El Ple de l’Ajuntament  de 21 de maig de 2004 va aprovar el Reglament Regulador del Consell Municipal del Medi ambient com a òrgan de participació ciutadana en temes ambientals del municipi i com a desenvolupament del programa 5.4 de la PAA.

La Llei d’Urbanisme de 2002 (llei 2/22002) va incorporar, per primera vegada, els conceptes de desenvolupament urbanístic sostenible, la utilització racional del territori i el respecte al medi ambient i la sostenibilitat.

Les modificacions posteriors (Text Refós de la Llei d’Urbanisme aprovat per Decret Legislatiu 1/2010, modificat pel Decret 3/2012) han incorporat, a l’ urbanisme el discurs ambiental i la el funcionament transversal que té el medi ambient en els diferents àmbits normatius.

L’evolució integradora de l’ urbanisme en el  medi ambient feta per la legislació vigent, requereix un canvi o evolució en el Consell Municipal de Medi Ambient ampliant les seves competències al camp del territori i la sostenibilitat.

Aquesta és la justificació d’aquest Reglament Regulador del Consell Municipal de Territori i Sostenibilitat.

L’objecte d’aquest Reglament és:

a) Regular el nou Consell que ampliï i englobi les atribucions del Consell Municipal de Medi Ambient i el Consell de Patrimoni.

b) Incorporació del funcionament tranversal en el medi ambient i en l’ urbanisme.    

c) Dotar al Consell d’instruments àgils per a la seva eficàcia. 

CAPÍTOL I. DISPOSICIONS GENERALS

Article 1. Constitució i naturalesa jurídica 

El Consell Municipal de Territori i Sostenibilitat de Collbató, d’ara endavant CMTS, és l’òrgan principal de participació ciutadana en l’avaluació de la sostenibilitat territorial del municipi de Collbató, tant des d’un punt de vista ambiental, patrimonial com urbanístic.

El CMTS és un òrgan sectorial permanent de participació ciutadana de caràcter consultiu, deliberatiu i d’assessorament, creat, i de conformitat amb el que disposen els articles l’article 48.2 i 154.2 del Decret legislatiu 2/2003, de 28 d’abril, del text refós de la Llei municipal i de règim local de Catalunya. 

El CMTS es regeix pel present reglament i per altres disposicions legals que li siguin d’aplicació.

Article 2. Objecte

El CMTS de Collbató té com a objectiu servir com a òrgan consultiu, deliberatiu i d’assessorament de l’Ajuntament de Collbató, així com ser un instrument que representa i garanteix la participació i implicació de les persones a títol individual, entitats i associacions en la gestió urbanística i de planificació territorial del municipi sota el principi de la sostenibilitat. 

Article 3. Funcions

Son funcions del consell:

a) Conèixer, debatre i informar els temes que siguin proposats al Consell, ja sigui a petició de l’equip de govern o  a iniciativa del propi consell.

b) Proposar iniciatives a l’Ajuntament sobre debats, participar en actuacions i                    campanyes innovadores encaminades a l’ús racional i eficient del territori i dels   recursos naturals, així com la conservació, la protecció i la millora d’aquest municipi.

c) Assessorar l’equip de govern en la política ambiental, urbanística i patrimonial del municipi.

d) Participar en la promoció i/o difondre les campanyes i/o activitats d’educació ambiental d’iniciativa municipal, per tal d’incrementar la sensibilització de la ciutadania sobre el seu dret a gaudir d’un entorn sostenible.

e) Impulsar la coordinació i la col·laboració entre les diferents entitats i institucions, públiques o privades que, realitzin o puguin realitzar activitats en defensa d’un entorn sostenible.

f) Exercir el seguiment i el control de l’execució dels programes mediambientals i urbanístics i patrimonials de competència municipal (POUM, PAES, etc.).

g) Establir lligams de cooperació amb d’altres consells i òrgans similars d’altres municipis, per a temes de sostenibilitat d’abast supramunicipal o per a l’intercanvi d’experiències, amb coneixement previ de l’Ajuntament. 

h) Assolir el màxim suport per a les accions municipals implicant els agents socials i econòmics.

i) El Consell ha de ser l’òrgan que vetlli per el seguiment del PAA i els indicadors de seguiment.

Article 4. Atribucions

El Consell és un òrgan de caràcter consultiu, d’assessorament i de col·laboració, en conseqüència, podrà elevar recomanacions i propostes sobre totes aquelles iniciatives municipals que afectin a la sostenibilitat del territori, però en cap cas podrà assumir ni suplir competències pròpies dels òrgans municipals.

Per tant, les seves atribucions són:

a) El Consell o, en el seu cas, la comissió permanent, en els terminis i amb el          procediment indicats en aquests estatuts, podrà emetre informes, no vinculants, a iniciativa pròpia o a petició de l’equip de govern, sobre assumptes de competència municipal que incideixin en el seu àmbit d’actuació.

b) Formular propostes adreçades a l’adopció de mesures de sostenibilitat en la   gestió del territori. 

c) Acordar la creació i la dissolució de comissions de treball per a l’anàlisi i l’estudi de temes concrets.

d) Els membres del Consell exerciran les seves funcions amb total independència de criteri, sota el principi de la col·laboració i en interès general del municipi. La seva participació serà de caràcter voluntari i no comportarà cap compensació econòmica.

e) El Consell serà consultat preceptivament per l’equip de govern, de manera prèvia a la decisió respecte d’una acció o projecte mediambiental que pretengu endegar; especialment si fa referència a les línies estratègiques del PAA.

Article 5. Àmbit

1. Àmbit territorial. L’àmbit d’actuació del CMTS queda circumscrit exclusivament al municipi de Collbató.

2. Àmbit funcional. El CMTS és l’òrgan de participació que emetrà informes sobre els plans i programes estratègics en matèria de planejament urbanístic i acció ambiental i, en tots aquells assumptes en que l’equip de govern li demani la seva intervenció. 

CAPÍTOL II. ORGANITZACIÓ, COMPOSICIÓ I ATRIBUCIONS

Article 6. Òrgans

El CMTS està format pels següents òrgans:

a) La presidència.

b) La vicepresidència.

c) El ple del Consell.

d) La comissió permanent.

e) Les Comissions d’Informe, Estudi, Consulta o Seguiment

Article 7. La presidència

1. La presidència recau en l’Alcalde o Alcaldessa del municipi o al Regidor/a en qui delegui.

2. Correspon al president/a:

a) Representar al CMTS.

b) Dirigir el govern i l’administració d’aquest CMTS.

c) Convocar i dirigir les sessions del Ple de CMTS.

d) Fixar l’ordre del dia de les sessions del Ple del CMTS.

e) Exercir el seu dret a vot, decidint en cas d’empat amb el vot de qualitat.

f) Podrà delegar les seves funcions en la vicepresidència, segons indica l’Article 8.2 d’aquest reglament.

Article 8. La vicepresidència

1. Correspon al regidor/a de medi ambient, d’urbanisme o de via pública o regidor que tingui assignades les responsabilitats de gestió de residus i zones verdes urbanes,, segons designi el president. 

2. Correspon al vicepresident/a:

a) Presidir les sessions del CMTS quan el President/a ho delegui, i substituir-lo en les seves funcions en cas d’absència, malaltia o d’altres supòsits legalment previstos.

b) Assistir a la presidència en les seves funcions.

Article 9. Composició del Ple del CMTS

1. El Ple del CMTS esta integrat per un màxim de 31  membres: (31)

a) La presidència. (1)

b) La vicepresidència. (1)

c) 1 representant de cadascun dels grups polítics amb representació al consistori. (5)

d) 8 representants de les entitats, més concretament: (8)

a. 1 representant de l’ADF.

b. 1 representant dels Bombers Voluntaris de Collbató

c. 1 representant de les associacions esportives.

d. 1 representant de les associacions culturals.

e. 1 representant de les AMPAS dels centres educatius del municipi.

f. 1 representant del sector  del comerç i de la restauració del municipi.

g. 1 representat del sector industrial.

h. 1 representant d’altres entitats.

i. representant de cada associació de veïns degudament legalitzades que hagi tingut activitat en el darrer any i que expressi la seva voluntat de participar en el CMTS fins a un màxim de 6.

j.  10  veïns/  (majors de 18 anys), que a títol individual ho  sol·licitin. En cas que el veí/veïna escollit renunciï al càrrec es disposarà d’una llista de substituts/es.

2. Procediment per dur a terme l’elecció dels membres del CMTS:

a) Representants d’entitats, associacions i activitats econòmiques:

La presidència enviarà convocatòria a les diferents entitats, associacions i titulars d’activitats econòmiques del municipi convidant-los a formar part del CMTS, establint un termini per a la presentació de candidats.

Si hi ha més sol·licitants que càrrecs oferts, el secretari/a de la corporació seleccionarà a l’atzar ( insaculació) els membres que en formaran part.

Els representants de les entitats i associacions hauran de presentar un acord signat pel president/a on en delegui la seva representació.

b) Veïns a títol individual:

Els interessats en formar part del CMTS a títol individual hauran de presentar una sol·licitud a l’Ajuntament.

Si hi ha més sol·licitants que càrrecs oferts, el secretari/a de la corporació seleccionarà a l’atzar (insaculació) els membres que en formaran part.

3. Correspon a tots i cada un dels membres del plenari:

a) Participar als debats, efectuar propostes i plantejar mocions.

b) Exercir el seu dret a vot, podent fer constar en acta la seva abstenció i el seu vot reservat.

c) Formular precs i preguntes.

d) Exercir el dret a la informació necessària per complir degudament les funcions assignades.

e) Guardar la confidencialitat en relació a la documentació facilitada.

Article 10. La Comissió Permanent

1. El Ple del CMTS crearà una Comissió Permanent per tal d’agilitar el seu funcionament.

2. La Comissió Permanent serà consultada preceptivament per l’Ajuntament, de manera prèvia a la decisió respecte qualsevol projecte relatiu a l’àmbit funcional descrit en l’article 5 d’aquest reglament.

Aquesta emetrà informe en un termini de 10 dies hàbils sobre les assumptes que se li demanin en consideració i n’informarà al Ple. En aquells assumptes sotmesos a aprovació inicial del Ple municipal, aquest informe serà inclòs en l’expedient administratiu. 

Quan l’assumpte a informar ho requereixi, serà la pròpia petició d’informe que determinarà el termini per emetre’l que mai podrà ser inferior als 10 dies hàbils.

3. La comissió permanent serà designada pel Ple del CMTS, que renovarà o ratificarà anualment els membres de la comissió permanent.

4. La Comissió Permanent estarà formada per:

a) La presidència, que recaurà en el regidor/a de medi ambient o d’urbanisme.

b) Un membre designat per cada grup municipal del consistori, al ple del CMTS.

c) Més, un nombre de membres integrants del CMTS superior en 1 al de representants de caire polític – incloent el president -, elegits pel Ple del Consell, d’entre els representants d’entitats, sectors econòmics o persones a títol individual que hi assisteixin de ple dret.

Article 11. Comissions de treball (Informe, Estudi, Consulta o Seguiment)

1. El CMTS a iniciativa pròpia o a petició de l’Ajuntament, per acord plenari del Consell, pot constituir les comissions de treball que es considerin convenients per a l’estudi, l’informe, la consulta o el seguiment de matèries de la seva competència que consideri d’especial interès. 

La finalitat de les comissions serà la d’emetre dictamen, informes i l’elaboració d’estudis o treballs. Aquesta emetrà informe en un termini de 10 dies hàbils sobre les assumptes que se li demanin en consideració i n’informarà al Ple. En aquells assumptes sotmesos a aprovació inicial del Ple municipal, aquest informe serà inclòs en l’expedient administratiu. 

Quan l’assumpte a informar ho requereixi, serà la pròpia petició d’informe que determinarà el termini per emetre’l que mai podrà ser inferior als 10 dies hàbils.

2. L’acord del Ple del CMTS de creació d’una comissió, determinarà l’encàrrec i funcions que se li atribueixen, la periodicitat de les reunions el pla de treball, així com, el destinatari del dictamen

3. Les comissions de treball  hauran d’exposar les seves conclusions el Ple del CMTS o a la Comissió Permanent, segons acordi el Ple del CMTS

4. Les comissions de treball seran presidides pel regidor/a de l’àrea competent.

5. Les comissions de treball estaran integrades per un màxim de 9 membres,i seran designats pel Ple del CMTS a proposta de la  presidència.        

6. Les comissions de treball podran ser integrades per membres del Consell, i per persones no integrants del CMTS amb vinculació especifica i/o especialitzada respecte la matèria objecte d’estudi o dictamen.

7. Les comissions estaran assistides per un/a secretari/a que podrà ser el Secretari/a del Consell, o bé, serà escollit d’entre els membres de la comissió.

Article 12. Assistència tècnica i administrativa

1. La Presidència nomenarà un/a Secretari/a del Consell que assistirà a les sessions del Ple amb veu però sense vot.

2. La presidència o la Vicepresidència podran sol·licitar l’assistència a les sessions del Ple i de les comissions dels tècnics municipals necessaris (amb veu però sense vot). També podran convidar els representants o tècnics d’Ajuntaments de poblacions veïnes per tractar problemàtiques comunes, i d’altres persones físiques o jurídiques de reconeguda vàlua respecte d’un tema a tractar. 

3. Correspon a la Secretaria:

a) Aixecar actes de les reunions del Ple i de les comissions.

b) Certificar els acords, tramitar, arxivar i custodiar tota la informació del CMTS.

c) Trametre les convocatòries de les sessions i la corresponent documentació als membres del Consell.

d) Coordinar l’activitat entre els diferents òrgans del Consell.

e) Elaborar la memòria anual de les activitats i les propostes realitzades pel Consell, d’acord amb el tècnic municipals implicats. 

f) Vetllar pel correcte compliment d’aquest reglament.

CAPÍTOL III. FUNCIONAMENT 

Article 13. Funcionament i règim de sessions del Ple

1. El Ple es reunirà en sessions ordinària 2 vegades l’any i, en sessió extraordinària sempre que la convoqui el President/a a iniciativa pròpia o a sol·licitud de la quarta part dels seus membres.

2. La convocatòria per les sessions ordinàries es farà amb una antelació mínima de 3 dies hàbils i haurà d’expressar el dia, l’hora, el lloc i l’ordre del dia dels assumptes a tractar. Tota la documentació es trobarà a disposició de qui la vulgui consultar. Per a les sessions extraordinàries l’antelació mínima serà de 48 hores. 

3. Els membres del Ple representants de grups polític, entitats o associacions podran delegar la seva presència sempre que ho hagin comunicat prèviament per escrit.

4. El Ple quedarà vàlidament constituït amb l’assistència mínim d’un terç dels seus membres en primera convocatòria, i amb 9 membres  en segona convocatòria al cap de mitja hora. Necessariament es comptarà amb la presència de la Presidència o de qui el substitueixi i de la Secretaria. 

5. El President/a dirigirà i posarà ordre en els debats i votacions.

6. Els acords del Ple del CMTS s’adoptaran buscant el màxim nombre de consens dels seus membres presents. En cas d’impossibilitat d’assolir la unanimitat, els acords es prendran per majoria de majoria simple dels membres presents.

7. El Ple del Consell emetrà informe en un termini de 10 dies hàbils sobre les assumptes que se li demanin en consideració. En aquells assumptes sotmesos a aprovació inicial del Ple municipal, aquest informe serà inclòs en l’expedient administratiu. 

Quan l’assumpte a informar ho requereixi, serà la pròpia petició d’informe que determinarà el termini per emetre’l que mai podrà ser inferior als 10 dies hàbils.

8. En cas que un membre de ple dret del Ple del Consell no assisteixi a més de 3 sessions del CMTS de forma no justificada, el Ple del Consell pot acordar la seva exclusió i substitució. De la mateixa manera, el Ple podrà acordar l’exclusió i substitució d’aquells membres que no respecten els principis del Consell.

Article 14. Funcionament i règim de sessions de la comissió permanent

1. La comissió permanent es reunirà com a mínim cada 3 mesos i sempre que es consideri necessari.

2. Les convocatòries les efectuarà la Presidència de la comissió permanent, amb almenys 72 hores d’antelació. 

3. Els acords de la comissió permanent s’adoptaran buscant el màxim nombre de consens dels seus membres presents. En cas d’impossibilitat d’assolir la unanimitat, els acords es prendran per majoria per majoria simple dels membres presents.

4. En cas que un membre de la comissió permanent no assisteixi a més de 3 sessions del de forma no justificada, el Ple del Consell pot acordar la seva exclusió i substitució. 

Article 15. Mandat dels seus membres

1. El Ple del CMTS es renovarà coincidint amb la renovació de la Corporació Municipal. 

2. Els membres del Plenari cessant, seguiran en funcions, fins que no es produeixi el nomenament dels seus substituts. 

CAPÍTOL IV. MODIFICACIÓ DEL REGLAMENT I DISSOLUCIÓ DEL CONSELL

Article 16. Modificació del Reglament

Aquest reglament podrà ser revisat per tal d’adequar-lo a l’experiència de funcionament del CMTS a iniciativa del Plenari del Consell o de la Presidència, amb prèvia aprovació per majoria simple.

Article 17. Dissolució del Consell

La dissolució del Consell es farà quan succeeixin alguns dels motius següents:

a) Per acord per majoria simple del Ple del CMTS i posterior ratificació pel Ple Municipal.

b) Per transformació del Consell en un altre ens amb finalitats similars, acordada pel Ple Municipal.

